
NLP alapú védekezési módszertan fejlesztése Social Engineering támadásokkal szemben

Absztrakt
Ahogy fejlődik az információs technológia, a biztonsági megoldások és a támadások is egyre kifinomultabbá válnak. A technológia megkönnyíti életünket, és a "technológiai bennszülött" kifejezés is kialakult a szingularitás közeledtével. Ezt a fejlődést a támadók is kihasználhatják, mivel az informatikai biztonság előrehaladtával nekik is új módszereket kellett kifejleszteniük. A social engineering, amely pszichológiai vagy pszichológiai és informatikai támadási vektorokat is tartalmazhat, egyre gyakoribb. Ezek a támadások természetüknél fogva nehezen detektálhatók technikai eszközökkel, és megfelelő biztonságtudatosság hiányában közel 100%-os hatékonysággal bírnak célzott támadások esetén. Az egyszerűségük miatt a nem célzott támadásokat könnyebb észlelni, de úgy vélem, hogy ezek száma a jövőben csökkenni fog. Az olyan adatszivárgási botrányok, mint például a Cambridge Analytica esete, nagyszámú felhasználói adatot juttathatnak a dark webre. Ezek az adatok pedig megkönnyítik a célzott támadások automatikus létrehozását. Célom volt a korábbi alapkutatásom folytatása melynek célja, hogy közvetlenül a támadó emailek és SMS-ek szövegtörzsében található szöveg szerkezetéből, nyelvezetéből, nyelvtani jeleiből és pszichológiai megfogalmazásából képesek legyünk megállapítani, hogy az támadó szándékkal írták-e. Kutatásomban a természetes nyelvfeldolgozás módszereit hasonlítottam össze, hogy milyen hatékonysággal hasznosíthatóak a kutatás specifikus célok elérésére



